कंपनी ने 453 एम्प्लॉइज को नौकरी से निकाला, कंट्री हेड ने मेल कर टर्मिनेशन की जानकारी दी
Google India Employee Layoff Latest Information Update  गूगल इंडिया ने कई डिपार्टमेंट्स से 453 एम्प्लॉइज की छंटनी कर दी है। मीडिया रिपोर्ट्स के मुताबिक, कंपनी से निकाले गए एम्प्लॉइज को गूगल इंडिया
गूगल इंडिया ने कई डिपार्टमेंट्स से 453 एम्प्लॉइज की छंटनी कर दी है। मीडिया रिपोर्ट्स के मुताबिक, कंपनी से निकाले गए एम्प्लॉइज को गूगल इंडिया के कंट्री हेड और वाइस प्रेसिडेंट संजय गुप्ता ने मेल कर उनके टर्मिनेशन की जानकारी दी है।
गूगल ने की थी 12 हजार एम्प्लॉइज की छंटनी की अनाउंसमेंट
इससे पहले जनवरी में गूगल की पैरेंट कंपनी अल्फाबेट Inc ने अनाउंसमेंट की थी कि वो अपनी वर्ल्डवाइड टोटल वर्कफोर्स में से 6%, यानी 12,000 एम्प्लॉइज की छंटनी का प्लान बना रही है। अल्फाबेट के चीफ एग्जीक्यूटिव ने स्टाफ मेमो में इस बात की जानकारी दी थी।
एम्प्लॉइज ने पोस्ट शेयर कर गूगल इंडिया में छंटनी को किया कंफर्म
हालांकि, अभी यह स्पष्ट नहीं है कि गूगल इंडिया में यह छंटनी पहले अनाउंस किए गए लेऑफ का हिस्सा है, या छंटनी का एक नया राउंड है। कुछ एम्प्लॉइज ने लिंक्डइन पर पोस्ट शेयर कर गूगल इंडिया में छंटनी की खबर को कंफर्म किया है। इससे पहले ऐसी भी खबरें थीं कि अल्फाबेट के CEO सुंदर पिचाई कठिन मैक्रो-इकोनॉमिक कंडीशंस और लेऑफ्स के बीच अपनी सैलेरी में कटौती करने के लिए भी तैयार हैं।
एम्प्लॉइज के एनुअल बोनस में रिडक्शन भी होगा
इंडिया टुडे की रिपोर्ट के अनुसार, सुंदर पिचाई ने हाल ही में टाउन हॉल मीटिंग में गूगल के एम्प्लॉइज से कहा था कि सीनियर वाइस प्रेसिडेंट लेवल से ऊपर की भूमिकाओं पर काम कर रहे एम्प्लॉइज के एनुअल बोनस में रिडक्शन भी होगा। जनवरी में पिचाई ने एक ब्लॉगपोस्ट में कहा गया था कि अमेरिका के बाहर छंटनी के लिए कंपनी लोकल प्रैक्टिस के साथ एम्प्लॉइज को सपोर्ट करेगी।
छंटनी पर CEO सुंदर पिचाई ने क्या कहा था?
छंटनी पर अल्फाबेट के CEO सुंदर पिचाई ने कहा था, 'गूगलर्स, मेरे पास शेयर करने के लिए कुछ डिफिकल्ट न्यूज है। हमने अपने वर्ल्डवाइड वर्कफोर्स में से लगभग 12,000 रोल्स को कम करने का फैसला किया है। हमने पहले ही अमेरिका में छंटनी से प्रभावित एम्प्लॉइज को एक अलग ईमेल भेज दिया है। इसका मतलब है कि हमें अपने कुछ अविश्वसनीय रूप से प्रतिभाशाली लोगों को अलविदा कहना होगा।'
सुंदर पिचाई ने कहा था, 'जिन लोगों को नियुक्त करने के लिए हमने कड़ी मेहनत की और जिनके साथ काम करना पसंद किया। मुझे इस छंटनी के लिए बहुत खेद है। मैं उन फैसलों की पूरी जिम्मेदारी लेता हूं, जो हमें यहां तक लेकर आए। पिछले दो सालों में हमने ड्रैमेटिक ग्रोथ देखी है।'
उन्होंने आगे कहा था, 'मैं अपने मिशन की ताकत, हमारे प्रोडक्ट्स एंड सर्विसेज की वैल्यू और AI में हमारे शुरुआती इन्वेस्टमेंट की बदौलत हमारे सामने बड़े अवसर को लेकर आश्वस्त हूं।'
छंटनी में सबसे ज्यादा अमेरिका के एम्प्लॉइज प्रभावित होंगे
अल्फाबेट में 12,000 एम्प्लॉइज की छंटनी का प्रभाव रिक्रूटमेंट, कॉरपोरेट फंक्शंस के साथ-साथ कुछ इंजीनियरिंग और प्रोडक्ट्स टीमों के एम्प्लॉइज पर पड़ेगा। गूगल ने कहा था, 'यह छंटनी ग्लोबल है और इसमें सबसे ज्यादा अमेरिका के एम्प्लॉइज प्रभावित होंगे।'
मार्केट कंडीशन और कॉस्ट कटिंग के कारण छंटनी की जा रही
इससे पहले रिपोर्ट में बताया गया था कि एक्टिविस्ट हेज फंड का दबाव, मार्केट कंडीशन और कॉस्ट कटिंग के कारण गूगल में छंटनी की जा रही है। गूगल मैनेजर्स को 'खराब प्रदर्शन' करने वाले कर्मचारियों का विश्लेषण करने और उन्हें रैंक देने के लिए कहा गया था। कंपनी का प्लान 6% स्टाफ कम करने का है। सबसे कम रैंक वाले एमप्लॉइज को कंपनी से निकाल दिया जाएगा।
गूगल के एम्प्लॉइज की संख्या ज्यादा
ब्रिटेन के हेज फंड बिलियनेयर क्रिस्टोफर हॉन ने अल्फाबेट को एक लेटर लिखा था। इसमें कहा गया था कि अल्फाफेट के एम्प्लॉइज को अन्य टेक दिग्गजों की तुलना में बहुत अधिक पेमेंट किया जाता है और एम्प्लॉइज की संख्या में भी कटौती करने की आवश्यकता है।
गूगल में 1,87,000 एम्प्लॉइज
अल्फाबेट के पास लगभग 1,87,000 कर्मचारी हैं। हॉन के अनुसार, कर्मचारियों की संख्या कंपनी में मौजूदा माहौल की जरूरतों से मेल नहीं खाती है। हॉन का दावा है कि सर्च इंजन को काफी कम वेतन वाले प्रोफेशनल्स के साथ कुशलता से चलाया जा सकता है।
एम्प्लॉई की ऐवरेज सैलरी 2,95,884 डॉलर
सिक्योरिटीज एंड एक्सचेंज कमीशन फाइलिंग के अनुसार, पिछले साल अल्फाबेट के एमप्लॉइज की ऐवरेज सैलरी करीब 2,95,884 डॉलर थी। हॉन ने अपने लेटर में कहा कि यह सैलरी माइक्रोसॉफ्ट के अपने कर्मचारियों को दिए जाने वाले वेतन से लगभग 70% अधिक है। अमेरिका की 20 सबसे बड़ी टेक कंपनियों की तुलना में, अल्फाबेट ने अपने एमप्लॉइज को कॉम्पिटिटर्स की तुलना में 153% ज्यादा पेमेंट किया।
